CELEX: 32011D0752
Language: lv
Date: 2011-11-24 00:00:00
Title: Padomes Lēmums 2011/752/KĀDP ( 2011. gada 24. novembris ), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā, EULEX KOSOVO

25.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 310/10
            
         PADOMES LĒMUMS 2011/752/KĀDP
   (2011. gada 24. novembris),
   ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (1), EULEX KOSOVO
   
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2008. gada 4. februārī pieņēma Vienoto rīcību 2008/124/KĀDP (2).
            
         
               (2)
            
            
               Padome 2009. gada 9. jūnijā pieņēma Vienoto rīcību 2009/445/KĀDP (3), ar ko grozīja Vienoto rīcību 2008/124/KĀDP, palielinot finanšu atsauces summu, lai segtu Eiropas Savienības tiesiskuma misijas Kosovā (“EULEX KOSOVO”) izdevumus līdz Vienotās rīcības 2008/124/KĀDP termiņa beigām.
            
         
               (3)
            
            
               Padome 2010. gada 8. jūnijā pieņēma Lēmumu 2010/322/KĀDP (4), ar kuru grozīja Vienoto rīcību 2008/124/KĀDP un pagarināja to par diviem gadiem līdz 2012. gada 14. jūnijam.
            
         
               (4)
            
            
               Pašreizējā finanšu atsauces summa aptver laikposmu līdz 2011. gada 14. decembrim. Vienotā rīcība 2008/124/KĀDP būtu jāgroza, lai laikposmam no 2011. gada 15. decembra līdz 2012. gada 14. jūnijam nodrošinātu jaunu finanšu atsauces summu.
            
         
               (5)
            
            
               
                  EULEX KOSOVO darbība notiks apstākļos, kas var pasliktināties un traucēt sasniegt kopējās ārpolitikas un drošības politikas mērķus, kuri ir izklāstīti Līguma 21. pantā,
            
         IR PIEŅĒMUSI ŠO LĒMUMU.
   1. pants
   Vienotās rīcības 2008/124/KĀDP 16. panta 1. punktu aizstāj ar šādu:
   
      “1.   Finanšu atsauces summa, kas paredzēta EULEX KOSOVO izdevumu segšanai laikposmā līdz 2010. gada 14. oktobrim, ir EUR 265 000 000.
      Finanšu atsauces summa, kas paredzēta EULEX KOSOVO izdevumu segšanai laikposmā no 2010. gada 15. oktobra līdz 2011. gada 14. decembrim, ir EUR 165 000 000.
      Finanšu atsauces summa, kas paredzēta EULEX KOSOVO izdevumu segšanai laikposmā no 2011. gada 15. decembra līdz 2012. gada 14. jūnijam, ir EUR 72 800 000.”
   
   2. pants
   Šis lēmums stājas spēkā tā pieņemšanas dienā.
   
      Briselē, 2011. gada 24. novembrī
      
         
            Padomes vārdā –
         
            priekšsēdētājs
         
         W. PAWLAK
      
   
   
      (1)  Saskaņā ar Apvienoto Nāciju Organizācijas Drošības padomes Rezolūciju Nr. 1244 (1999).
   
      (2)  OV L 42, 16.2.2008., 92. lpp.
   
      (3)  OV L 148, 11.6.2009., 33. lpp.
   
      (4)  OV L 145, 11.6.2010., 13. lpp.